кой може да оспори пълномощно ?
интерес от оспорване на пълномощното има само лицето, което пълномощното сочи като упълномощител. само това лице може да се позове, че действията на пълномощника са извършени без представителна власт или да потвърди същите. правото на потвърждаване подлежи само на лицето, от чието име са извършени съответните правни действия, затова и само то може да се позовава на липса на представителна власт. трети лица, каквото в случая е работодателят по спора, не могат да се позовават на липсата на представителна власт и да искат да се прилагат последиците от нея.